God verander nie | ToekomsVenster
God verander nie
by Kariné Joubert | Jul 14, 2020 | Blog | 0 comments
Mense is somtyds soos verkleurmannetjies. Jy weet nie hoe jy dit met hulle het nie. Jy ken mos die bekende spreekwoorde – sy oggend en aandpraatjies stem nie ooreen nie. Dit is 'n hartseer werklikheid dat mense in 'n hoe mate onbetroubaar geword het. Mense se woord is nie meer hul eer nie.
Ek klink dalk effens swartgallig maar dink nie ek is ver verkeerd nie. Die manier waarop naïewe mense ingedoen en beroof word deur geldmaakskemas is een voorbeeld daarvan. Die VBS bank is 'n eietydse voorbeeld daarvan. Toegegee, sommige mense is in hegtenis geneem maar of die reg regtig sy loop gaan neem sal ons nog moet sien. Ook wat dit betref is ons al meer dikwels teleurgestel.
Somtyds vra jy indringende vrae.
Somtyds lyk dit of die Here vergeet het.
Gister, die Bybel is die getuienis van gister. Daar is ook die gisters in my lewe. Ek blaai deur my "gister boek" en soek na tekens dat Hy ontrou en veranderlik is maar vind dit nie.